Odense Adresse-Contoirs Efterretninger, 1808-05-23
Allerede den 21 April - siger Journal det Empire skeete et Opløb af den laveste Pøbel i Toledo, der samlede sig paa Torvet under der bestandige Raab: FerdinandVilleve! Forgiæves gjorde de anseeteste Embedsmænd og Borgere sig Umage for at stille Tumulten, der først endtes den følgende Dags Aften, efterat nogle Huse og Hauger, hvis Eieres eneste Brøde bestod i at de havde sagt, at Karl IV endnu var Spaniens lovlige Konge, vare ødelagte og plyndrede. Folket, bevæbnet med Musketter, Sabler, Pikke og Knytler af Grenene i de Hauger, som det havde ødelagt, førte en Fahne, hvorpaa Prindsen af Asturiens billede var heftet, og tvang med Sabelhug og Prygl alle de rolige Borgere det mødte, til at deeltage i dets vilde Fryd. Prindsens Billede opstillede man paa Torvet paa en Throne, men Korregidorens (Politie mesterens) Büste, som de havde fundet i hans eget Huus, slæbte de gjennem Gaderne og ophængte det siden. Denne Allarm, som Journalisten mener, skulde være anstiftet af Engelsksindede Emissarier, kan ansees som Forspillet til det store Sørgespil, som den 2den May opførtes i Madrid, og hvorom Moniteren giver følgende Oplysninger: "Siden Tildragelserne i Aranjuez har Folket i Hovedstaden bestandig været i Gjæring. Dets Fordringer og Stolthed streg til en utrolig Høide. Dets lette Seier over Kongen og over Fredsfyrstens Æresvagt kom det til at troe, at alting nu maatte bøie sig for dets Egensind og tøileløse Lidenskaber. Daglig fornærmedes de Franske; Bulletins og Proklamationer udstrøedes i Omegnen. Koldsindige Jagttagere, saavel blandt Spanier som Franzoser, saae det afgjørende Øieblik at nærme sig, og - saae det med Fornøielse; thi uden en alvorlig Lære, var det umueligt at bringe Mængden tilbage til Fornuft. Dronningen af Etrurien og Jnfanten Don Francisco, forbittrede over de daglige Fornærmelser de maatte udstaae, søgde og fik Tilladelse at reise til Bayonne. En Adjutant, som Storhertugen af Berg, sendte dem imøde, blev omringet af Folket paa Slotspladsen og skulde have ligget under for Mængden, var han ikke itide blevet understøttet af 10 Grenaderer, som med fældet Bajønnet ilede ham til Hjelp. Den store Alkala=Gade, Soelporten og det store Torv fyldtes snart med Folk. Storhertugen lader Generalmarsegen staae. En Fransk Bataillon med 2 Kanoner rykker mod Slotspladsen, udfordres af Oprørerne, stiller sig i Slagorden og fører med 2 Geleder. Kartætscherne flyve i flere Gader og hele Hoben adspreder sig i et Øiebisk. General Grouchy trænger frem gjennem Alkala=Gaden, 30 Kartætscheskud og nogle Kavallerie-Angreb reense strax alle Gader. Nu fortsættes Striden fra Husenes Vinduer; men Dørrene sprænges, og alt, hvad som findes i Vaaben, maae springe over Klingen. Jmidlertid ile Oprørerne til Arsenalet, for at bemægtige sig 28 Kanoner og 10,000 Geværer, som der bevaredes. General Lefrane gaaer dem med sit Regiment hurtigen imøde; de faae knap Tid til at affyre et Par Kanoner, og alle som findes i Arsenalet, nedsables. Geværerne, der alt vare udpakkede, bleve igjen gjemte i Rustkamrene efterat man havde taget Laasene fra dem. Ogsaa en Mængde Landsolvare indkaldte til Staden; da de vilde redde sig med Flugten, ventede Kavalleriet paa dem paa Sletterne udenfor Madrid, og nedsablede alle Bevæbnede. Saasnart Kanonskuddene hørtes i de 5 Franske Leire, som omgive Madrid ilede Tropperne til Byen, men ved deres Ankomst var alt Roligheden bragt tilveie blot af den 3000 Mand stærke Garnison med et Tab af 25 Døde og 45 til 50 Saarede. Rebellernes Tab derimod beløber sig til flere Tusinde. Regjerings Juntaen (Udskuddet) har valgt Storhertugen af Berg til Præsident, og strax befalet at afvæbne den hele Byes Jndvaanere. Alle gode Borgere, hedder det, glæde sig over Franzosernes Nærværelse, uden hvilken disse Oprørere skulde have styrtet den svage Spanske Konges Throne, og draget de største Ulykker over den brave Spanske Nation.